FK Koralas Klaipėda

Istorija

Komanda susikūrė 2015 m. ir pasivadino „Koralo“ pavadinimu.
Debiutiniame sezone KLFF III lygos pirmenybėse ilgai pirmavo, tačiau sezono pabaigoje juos aplenkė iki pirmenybių pabaigos kovoję varžovai, tad "Koralas" liko 3 pozicijoje.
2016 metais klubo vadovai pateikė paraišką licencijuotis LLF I-os lygos pirmenybėms, tačiau licencija nebuvo suteikta. Klubas dalyvavo LFF II lygos Vakarų zonos pirmenybėse ir jose užėmė antrąją vietą. 
2017 m. pateikė prašymą licencijuotis LLF I lygai ir klubui buvo suteikta licencija.  Sėkmingai debiutavo Pirmoje lygoje, kai pasiekė pergalę Tauragėje prieš vietos "Taurą".

LFF taurės 2015/16 m. sezonas

LFF taurės 2015/16 m. sezono I etapo burtai lėmė, kad Klaipėdos „Koralas“ (III lyga, Klaipėdos zona) rungėsi su Vilniaus „Viltimi“ (II lyga, Rytų zona). Namuose žaidę "Koralo" futbolininkai įveikė 2:0 vilniečius ir pateko į II etapą, 
II etapo burtai lėmė, kad varžovais tapo Alytaus „Dainava“, kuri 2015 metais sezoną pradėjo tik vasarą ir dalyvavo II lygos, pietų zonos pirmenybėse. Rungtynės su dzūkais įvyko 2015 m. liepos 22 d., trečiadienį, 18:30 val. Klaipėdos centrinio stadiono atsarginėje aikštėje. Čia klaipėdiečiai pasiekė įspūdingą pergalę nugalėdami dzūkus 7:0.
Ištraukus LFF taurės III (trečio) burtus, paaiškėjo, kad FK „Koralas“ (Klaipėda)  žais su FK „Visaginas“, kuris dalyvauvo II lygos, Rytų zonos pirmenybėse. Šios rungtynės įvyko 2015 m. rugsėjo 5 d., 16:00, Klaipėdos dirbtinės dangos stadione. Rezultatu 2:0 nugalėjo svečiai iš Visagino. Teko pripažinti varžovų pranašumą. Po šių rungtynių užsibaigė FK "Koralas" pergalių serija, dalyvavimas LFF taurėje baigėsi III etape.

2015/2016 metų Klaipėdos rajono salės futbolo pirmenybės

2015/2016 metų Klaipėdos rajono salės futbolo pirmenybėse i lygoje dalyvavo Fk "Koralo" ekipa. Po dešimties turų jie lyderiavo, tapo reguliariuojo čempionato nugalėtojais, tačiau reikėjo žaisti pusfinalio rungtynes. 
Pusfinalyje susitiko uostamiesčio „Koralas“ ir „Gargždų rangos darbai-Dovilra“. Pirmieji į priekį įsiveržė gargždiškiai, tačiau uostamiesčio futbolininkai gana greitai rezultatą išlygino. Kėlinio viduryje "GRD-Dovilra" pelnė du įvarčius ir įsiveržė į priekį 3:1, tačiau „Koralas“ sugebėjo panaikinti šį deficitą. Antrajame kėlinyje jau „Koralas“ įgijo dviejų įvarčių persvarą, tačiau pasiaukojančiai rungtyniavę "GRD-Dovilra" futbolininkai dviem tolimais smūgiais sugebėjo išlyginti rezultatą. Komandų likimas sprendėsi 6 metrų baudinių serijoje, kurioje pirmus du bandymus nesėkmingai atlikę „Koralo“ futbolininkai vietą finale užleido „GRD-Dovilra“ komandai.
Rungtynėse dėl 3-os vietos (2016 02 06 16:00) AMK - Koralas 7:4, laimėjo AMK ekipa. Rungtynėse dėl 3-os vietos AMK labai greitai įmušė keturis įvarčius be atsako, o pirmąjį kėlinį laimėjo 5:2. Antrajame kėlinyje AMK nepaleido turėtos iniciatyvos ir šventė užtikrintą pergalę 7:4.

Pirma lyga

2017 m. komanda dalyvavo Pirmos lygos pirmenybėse. Sezono pradžia komandai buvo labai sunki, bet po pertraukos surinkti nauji žaidėjai laimėjo daug susitikimų ir komanda pakilo net į ketvirtą vietą. Jos išlaikyti nepavyko. Galutinėje rikiuotėje liko šešti.
2018 m. Pirmos lygos sezonas buvo labai sudėtingas. Sekė vienas pralaimėjimas po kito. Devintojo turo rungtynėse prieš FC Kupiškis pradėjo nesurinkę pilnos sudėties, pradėjo rungtynes dešimtyje, o rungtynes baigė aštuoniese. Namuose rungtynės pralaimėtos triuškinančiu rezultatu 0-12. Likusios rungtynės klubo vadovybės prašymu buvo nukeltos ir tikimasi, kad komandą papildys žaidėjai ir pakels iš turnyrinės lentelės dugno. Po vasaros perėjimų lango komanda sugebėjo iškovoti pergalę, bet ir toliau kankino ta pati problema, kad nepavyko surinkti pilnos sudėties. Sekė triuškinantys pralaimėjimai Kėdainių „Nevėžiui“ 0-9  Ir pralaimėjimas panevėžiečiams 0-10.Galiausiai, 2018 m. rugsėjo 19 d. buvo išplatinta žinia, kad komanda traukiasi iš Pirmos lygos pirmenybių. Iškovoti taškai liko galioti, nes komanda sužaidė pusę rungtynių. Viena pergalė ir šešiolika pralaimėjimų garantavo paskutinę (14) vietą pirmenybėse.

Pasiekimai

2016 m. LFF II lygos pirmenybėse, vakarų zonoje užimta antroji vieta.

"Žemaitijos taurės" turnyras

2016 m. FK Koralas dalyvavo "Žemaitijos taurė-2016" turnyre. 2016 m. kovo 19 d. dėl 3 vietos susitiko su FK Džiugas Telšiai. Šį kartą buvo pralaimėta po atkaklios kovos. Rezultatu 4:3 laimėjo telšiškiai, o FK Koralas užėmė ketvirtą vietą.
2017 m. kovoje dėl 5 vietos rezultatu 16:0 sutriuškina Kelmės ekipa.